целия Съюз.
 За целта на настоящия параграф „референтна стойност на ефективността на хоризонтален полет по маршрут“ означава оценената от управителния орган на мрежата стойност на ефективността на полета за действителната траектория на национално равнище или на равнище функционални блокове въздушно пространство, за да се гарантира, че ще бъде постигната целта ефективност на хоризонтален полет по маршрута, валидна за целия Съюз, за действителната траектория.
 1.3.Капацитет
 Средно закъснение в УПВД за полет по маршрута
 Съгласуваност на националните цели за ефективност или целите за ефективност на ФБВП с целите за ефективност, валидни за целия Съюз, за всяка календарна година от референтния период, чрез сравняване на националните цели за ефективност или целите за ефективност на ФБВП с референтните стойности, определени в последната версия на Плана за мрежови операции, наличен в момента на приемане на целите за ефективност, валидни за целия Съюз.
 1.4.Ефективност на разходите
 Установени единични разходи по маршрута
 1)Съгласуваност на тенденцията на установените единични разходи на равнище зона за събиране на такси през референтния период с тенденцията на установените единични разходи, валидни за целия Съюз, през същия период, като тези тенденции са изразени като процент.
 За целите на изчисляването на тези тенденции се използват приложимите стойности на целите за ефективност, валидни за целия Съюз, и на местно равнище, както и базовите стойности за определените единични разходи, посочени в член 9, параграф 4, буква а) и член 10, параграф 2, буква а).
 2)Съгласуваност на тенденцията на установените единични разходи на равнище зона за събиране на такси в период, обхващащ както референтния период, обхванат от плана за ефективност, така и предшестващия го референтен период („дългосрочна тенденция на установени единични разходи“), с тенденцията на установените единични разходи, валидни за целия Съюз, през същия период, като тези тенденции са изразени като процент.
 Дългосрочната тенденция на установените единични разходи на равнище зона за събиране на такси се изчислява посредством реалните единични разходи на равнище зона за събиране на такси за годината преди началото на съответния предшестващ референтен период.
 3)Съгласуваност на равнището на установените единични разходи: сравнение на базовата стойност за установените единични разходи, посочени в член 10, параграф 2, буква а), на равнището на съответната зона за събиране на такси, със съответната средна стойност на зоните за събиране на такси, където доставчиците на аеронавигационно обслужване имат сходна оперативна или икономическа среда, съгласно член 9, параграф 4, буква в).
 4)Отклонението от критериите, посочени в букви а)— в), може да се счита за необходимо и пропорционално с цел:
 I)да се даде възможност за постигане на целите за ефективност в ключовата за ефективността област „капацитет“, определена на национално равнище или на равнище функционални блокове въздушно пространство, при условие че отклонението от тенденцията на установените единични разходи, валидна за целия Съюз, в изключителна степен се дължи на допълнителните установени разходи, свързани с мерки, необходими за постигане на целите за ефективност, в ключовата за ефективността област „капацитет“; или
 II)да се приложат мерки за преструктуриране, които водят до разходите за преструктуриране, посочени в член 2, параграф 18, при условие че отклонението се дължи изключително на тези разходи за преструктуриране и че бъде дадено доказателство